2.6.

Dispozitivele și componentele mecanice de cuplare sunt clasificate în funcție de tip, după cum urmează: 2.6.1. Clasa a80 Bilă de cuplare 80 și dispozitiv de blocare care utilizează un dispozitiv sferic cu suport montat pe vehiculul tractor pentru conectarea remorcii prin intermediul unui cap de cuplare cu locaș semisferic 80. 2.6.2. Clasa b80 Cap de cuplare 80 – are un locaș semisferic de 80 mm și este montat pe bara de tracțiune a remorcii, pentru conectare la bila de cuplare 80. 2.6.3. Clasa c40 Cuplaj de tip etrier pentru bară de tracțiune cu bolț cu diametrul între 30 mm și 38 mm, cu un etrier și un bolț de închidere și blocare acționat automat sau manual, montat pe vehiculul tractor pentru conectarea remorcii prin intermediul unui inel de cuplare. 2.6.4. Clasa d40-1 Inel de cuplare pentru bară de tracțiune 40 – are un orificiu cilindric adecvat pentru un bolț cu diametrul între 30 mm și 38 mm și o grosime nominală de 30,5 mm și este montat pe bara de tracțiune a remorcilor, pentru conectare la cuplaje de tip etrier. 2.6.5. Clasa d40-2 Inel de cuplare pentru bară de tracțiune 40 – are un orificiu cilindric adecvat pentru un bolț cu diametrul între 30 mm și 38 mm și o grosime nominală de 42 mm și este montat pe bara de tracțiune a remorcii, pentru conectare la un cuplaj de tip etrier. 2.6.6. Clasa d50 Inel de cuplare toroidal pentru bară de tracțiune – are un orificiu cu diametrul de 50 mm și este montat pe bara de tracțiune a remorcii, pentru conectare la un cuplaj cu cârlig de remorcare (clasa g) sau la un cuplaj cu bolț fix (clasa h). 2.6.6.1. Clasa d50-1 Inel de cuplare toroidal pentru bară de tracțiune – are un orificiu cu diametrul de 50 mm și diametrul nominal al secțiunii transversale de 30 mm și este montat pe bara de tracțiune a remorcii, pentru conectare la un cuplaj cu cârlig de remorcare (clasa g) sau la un cuplaj cu bolț fix (clasa h). 2.6.6.2. Clasa d50-2 Inel de cuplare toroidal pentru bară de tracțiune – are un orificiu cu diametrul de 50 mm și diametrul secțiunii transversale de maximum 41 mm și este montat pe bara de tracțiune a remorcii, pentru conectare la un cuplaj cu cârlig de remorcare (clasa g). 2.6.7. Clasa e Bare de tracțiune nestandardizate, incluzând bare de tracțiune de tip furcă și alte bare de tracțiune, sisteme de frânare inerțială și echipamente similare montate în partea din față a vehiculului remorcat sau pe șasiul acestuia, adecvate pentru conectare la vehiculul tractor prin intermediul inelelor de cuplare. Inele de cuplare pentru bare de tracțiune, capete de cuplare cu locaș semisferic sau dispozitive de cuplare similare. Barele de tracțiune pot fi articulate astfel încât să se poată deplasa liber în plan vertical și fără a suporta o sarcină verticală sau pot fi fixate în plan vertical astfel încât să suporte o sarcină verticală (bare de tracțiune rigide). Barele de tracțiune rigide pot fi complet rigide sau montate cu arcuri ori cu sistem de reglare (de exemplu, hidraulic). Barele de tracțiune pot avea mai mult de o componentă și pot fi reglabile sau cotite. 2.6.8. Clasa f Cadre de remorcare nestandardizate, incluzând toate componentele și dispozitivele dintre dispozitivele de cuplare (cum ar fi cuplajul de tip etrier, cuplajul cu bilă etc.) și partea posterioară a vehiculului tractor (de exemplu, transmisia, caroseria portantă sau șasiul). 2.6.9. Clasa g Cârlige de remorcare cu un dispozitiv de blocare și un dispozitiv de coborâre care funcționează cu energie externă pentru cuplarea și decuplarea controlate de la distanță, pentru conectarea la remorcă prin intermediul inelelor de cuplare sau al barelor de tracțiune cu inel de cuplare. 2.6.10. Clasa h Cuplaje cu bolț fix cu dispozitiv de blocare, conectate la remorcă prin intermediul inelelor de cuplare sau al barelor de tracțiune cu inel de cuplare. 2.6.11. Clasa i Cuplaje nepivotante în jurul axei longitudinale, montate pe vehiculul tractor, pentru conectarea barelor de tracțiune. 2.6.12. Clasa j Inele de cuplare montate pe bare de tracțiune ale remorcilor pentru conectare la bara de tracțiune a unui vehicul tractor (clasa i). 2.6.13. Clasa q Cuplaje de tip etrier pentru bara de tracțiune, nepivotante în jurul axei longitudinale, pentru conectarea barelor de tracțiune. 2.6.14. Clasa r Inele de cuplare toroidale, pivotante în jurul axei longitudinale, montate pe bare de tracțiune ale remorcilor, pentru conectare la cuplaje de tip etrier nepivotante (clasa q). 2.6.15. Clasa s Dispozitive și componente de cuplare care nu se încadrează în niciuna dintre clasele de la a la r, utilizate pentru aplicații speciale, și care sunt, în general, reglementate de standardele naționale sau internaționale în vigoare (unice pentru anumite țări).